tt nl ru en ru ky tt ky ru ru ky ru ky ky ky ky ru ky ky ky ky ky ky ky ky ar ky ky ky ky ky ar ky ky ky ky ky ky en ru ky ky ru ru ru ru it ru ru nl en es en en en pl en en en en de sv en fr en de sv de de fr de fr fr fr en sv fr en it fr en en sv ja fr fr de de de fr fr es fr nb fr fr sv de en en fr en en sv ja de fr de de fr fr en es fr nb it fr fr de hbs_cyr bg ru uk hbs_cyr ru ru ru ru hbs_cyr en ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru ru ru ru ru
РАМАЗАН НАСЫЙКАТТАРЫ 2-күн – politumma.info
Хельсинкидеги Орусия менен Американын саммити жана андан кийинки жагдайлар тууралуу
Конгантиевдин кылмыш иши токтотулду. Эми эмне болот?
Автор: plumma 24.05.2018 23.05.2018 Блог
Расулуллох(ﷺ) заманында Аллахтын ыраазылыгына жетүү үчүн солих амалдарга шашылгандардын айрымдарын айтып өтөбүз.
• Жабирдин муттафакун алайх хадисинде келет: «Ухуд согушунда бир киши Набий (ﷺ)дан: «Мен өлтүрүлсөм каякта боломун?» – деп сурады. Ал киши «Жаннатта» деп жооп берди. Тиги киши колундагы курмаларды ыргытып жиберип, тээ өлтүрүлгөнчө согушту».
• Муслимде Анастын хадиси келет: «Бадрга оболу Расулуллох (ﷺ) менен сахабалары, андан кийин мушриктер келишти. Ошондо Расулуллох (ﷺ): «Кеңдиги жер-асмандарча болгон бейиш үчүн тургула!» – деди. Муну уккан Умар ибн Хаммам Ансорий: «Я Расулуллох, кеңдиги жер-асмандарча бейиш дедиңизби?» – деп сурады. Расул (ﷺ) «Ооба» деди. Ал «Ах, ах» деп жиберди. Пайгамбар (ﷺ): «Эмнеге ах, ах деп жатасың?» – деди. Ал: «Аллага ант болсун, мен да ошол бейиш калкынан болуу үмүтү менен ушундай деп жатам», – деди. Расул (ﷺ): «Албетте, сен анын калкынансың», – деди. Бул сөздү уккан Умайр дароо койнунан курмаларды алып чыгып, аларды жей баштады да: «Эгер мен ушул курмаларды жеп бүткөнчө жашай турган болсом, бул жашоо мага кыйла узактык кылат» – деп, курмаларды ыргытып жиберип, өлтүрүлгөнгө чейин согушту».
• Анастын муттафакун алайх хадисинде келет: «Абакем Анас ибн Назр Бадр согушунда катышпады. Жана ал: «Я Расулуллох, сиздин мушриктер менен кылган биринчи согушуңузда катышпадым, эгер Алла мага мушриктер менен согушууну насип этсе, эмнелер кыла алышымды Аллахым бир көрсөтүп коёр эле», – деди. Ухуд күнү келип, мусулмандардын чегинип жатканын көргөндө, ал: «Я Аллахым, мен мына булардын (сахабалардын) кылып жаткан иши үчүн Сенден үзүр сураймын, тигилердин (мушриктердин) ишинен өзүмдү таза кармаймын», – деди да, алдыга карай жүрдү. Ага Саъд ибн Муаз кезикти. Ал: «Эй Саъд ибн Муаз, Назрдын Роббисине ант, мен Ухуд тараптан бейиштин жытын сезип жатам», – деди. Кийинчерээк Саъд айтат: «Я Расулуллох, мен ал кылган ишти кыла албадым». Ровийдин айтышынча, анын денесинде сексенден ашык кылыч-найза жана жаа жебесинин жаракаттары табылган. Ал өлтүрүлүп, мушриктер аны кескилеп салган эле. Аны карындашы гана манжаларынан тааныды». Ровий: «Мына бул аят ал жана ага окшогондор туурасында түшүрүлгөн болсо керек деп ойлор элек», – дейт.
مِنْ الْمُؤْمِنِينَ رِجَالٌ صَدَقُوا مَا عَاهَدُوا اللَّهَ عَلَيْهِ فَمِنْهُمْ مَنْ قَضَى نَحْبَهُ وَمِنْهُمْ مَنْ يَنْتَظِرُ وَمَا بَدَّلُوا تَبْدِيلاً
– «Момундар арасында өздөрү Аллага берген (Ал заттын жолунда жихад кылып шейит болуу жөнүндөгү) убада-шерттерине садык болгон кишилер бар. Эми, алардан (айрым) кишилер өз убада-шерттерин аткарды (т.а. шейит болушту), алардан (айрым) кишилер болсо (шейит болууга) ынтызар. Алар (мунафыктарга окшоп берген убада-шерттерин) өзгөртүшкөн жок». [33:23]
• Бухарий Анас ибн Маликтен риваят кылат: «Мен Абу Талха Ансарий, Абу Убайда ибн Жаррох жана Убай ибн Каъбка курма шарабынан куюп берип жаткан элем. Бир киши келип «арам кылынды» деши менен Абу Талха: «Эй Анас, тур тиги кумураны сындыр», – деди. Мен туруп бир сокунун астына урдум эле, ал сынды».
• Бухарий Айша (р.а.)дан риваят кылат: «Алла Таала – мушриктердин хижрат кылган аялдарына сарптаган мүлктөрүн кайтарып берүү – туурасындагы аятын түшүрүп, мусулмандарга капырлардын билектерин кармабоону өкүм кылган соң, Умардын эки аялын талак кылганы туурасындагы кабар бизге жетип келди».
• Бухарий Айша (р.а.)дан риваят кылат: «Алгачкы мухажир аялдарды Алла ырайымына алсын, алар Алла Тааланын «Көкүрөктөрүн жоолуктары менен тосушсун» аяты түшүрүлүшү менен чапандарын кыркышып, жоолук кылып алышты».
Ибн Жарир Бурайрадан, ал болсо атасынан рыбаят кылат: «Биз үч-төрт киши болуп кумдуу жерде бир кумурадагы аракты ичип отурган элек. Мен туруп Пайгамбар (ﷺ)дын алдына барып, салам берерим менен, аракты арам кылуучу:
يَاأَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالآنصَابُ وَالآزْلاَمُ رِجْسٌ مِنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ إِنَّمَا يُرِيدُ الشَّيْطَانُ أَنْ يُوقِعَ بَيْنَكُمْ الْعَدَاوَةَ وَالْبَغْضَاءَ فِي الْخَمْرِ وَالْمَيْسِرِ وَيَصُدَّكُمْ عَنْ ذِكْرِ اللَّهِ وَعَنْ الصَّلاَةِ فَهَلْ أَنْتُمْ مُنتَهُونَ
– «Эй момундар, арак (мас кыла турган ичкилик ичүү), кумар (ойноо), буддалар(га сыйынуу) жана таякчалар (менен бал ачуу) – шайтандын амалынан болгон арам иштер. Эми, нажат табышыңар үчүн алардын ар биринен алыс болгула. Ичкилик, кумар себептүү шайтан араңарга жек көрүү, душмандык салууну о.э. силерди Алланы зикир кылуудан жана намаз окуудан тосууну гана каалайт! Эми, токторсуңар!» [5:90-91]
– аяты түштү. Дароо досторумдун алдына келип, эки аятты тең окуп бердим. Айрымдарынын колунда шарабы болуп, жарымы ичилген, жарымы ичилбеген эле. Кийин алар кеселериндеги шараптарды төгүп жиберди да «Токтодук, Роббибиз, токтодук» дешти».
Тарыхта мына ушундай бабаларыбыз өткөн. Ал солих салафтарыбыздын жолун жолдой турган урпактарды Уммат бүгүн да чыгарып берүүдө. Уммат азыр да Роббисине лаббей деп, Анын ыраазылыгы үчүн жандарын берүүгө ашыккан чыныгы момундарды жетиштирип жатат. Аллахым алардын катарын арбытсын.
Бирок, ошол эле учурда, арабыздан шариятты карманууга шашылбаган мусулмандар көп болууда. Негизи, алардын көпчүлүгү шариятты карманууга шашылуунун зарылдыгын абдан жакшы түшүнүшөт. Ошондуктан алар ар дайым: “24 саат бою шарият менен жашашыбыз керек”, – деп айтып жүрүшөт. Алардын ибадатка тиешелүү намаз окууга, орозо тутууга, хажга ашыгып жаткандыктарын алкыштайбыз жана Аллах раазы болсун дейбиз. Лекин мунун каршысында, миң бир эки өкүнүчтүүсү, алардын 24 саат ичиндеги саясий, экономикалык, финансылык, башкаруу ж.б. иштеринде шариятка шашылбай жатканын көрөбүз. Мисалы, чыныгы исламий партияда иш алып барбастан, демократиялык партиялар аркылуу саясат жүргүзүп жатышат; акционердик коомдор сыяктуу шариятка тескери келишимдерде катышып жүрүшөт о.э. чет элдик инвесторлордун
кен-байлыктарыбызды ташып кетишине унчугушпайт; шариятта жок түрдүү салыктар жыйнашат же төлөшөт; Исламий башкарууга тескери республикалык башкарууга ыраазы болуп жашап жатышат. Негизи, булардын ар биринин шаръий өкүмүн издешкенде, анда биз куфр түзүмдөрүндө кафирлер тарабынан мажбурланып жашап жатканыбызды табышкан болор эле. Эгерде эле, алардын шаръий өкүмүнө амал кылууга шашылышканда барбы, анда бул куфр түзүмдөрүн кулатып, анын ордуна исламий жашоону алып келүү үчүн фикрий-саясий күрөш жүргүзүү зарылдыгын туюшмак. Анткени, исламий жашоонун кайтып келиши үчүн, шарият Расул а.с. көрсөтүп кеткен тарыйыкат боюнча фикрий-саясий күрөш алып барууну талаб кылат. Демек, шариятты карманууга шашылган мусулмандар, албетте, исламий жашоону алып келүүгө ашыгышат. Себеби, бардык шаръий өкүмдөр Халифалык саясындагы исламий жашоо алкагында турмушка ашырылат.
Эй мусулман бир туугандар, шариятты карманууга шашылыңыздар!
РАМАЗАН НАСЫЙКАТТАРЫ 3 күн »
Добавить комментарий Отменить ответ
Ваш e-mail не будет опубликован. Обязательные поля помечены *
пять  ×   =  двадцать
Zul Hijja1439 - Muharram 1440
Архивы Выберите месяц Август 2018 Июль 2018 Июнь 2018 Май 2018 Апрель 2018 Сентябрь 2017 Август 2017 Июль 2017 Июнь 2017 Март 2017 Ноябрь 2016 Сентябрь 2016 Август 2016 Июль 2016 Июнь 2016 Май 2016 Апрель 2016 Март 2016 Февраль 2016 Январь 2016 Декабрь 2015 Ноябрь 2015 Октябрь 2015 Сентябрь 2015 Июль 2015 Июнь 2015 Май 2015 Апрель 2015 Март 2015 Февраль 2015 Ноябрь 2014 Октябрь 2014 Август 2014 Июль 2014 Июнь 2014 Май 2014 Апрель 2014
© POLITUMMA.INFO - Саясий, аналитикалык сайт
создано с помощью Parabola & WordPress.